Selye János Egyetem

A komáromi Selye János Egyetem (Univerzita J. Selyeho) az első önálló magyar nyelvű egyetem Szlovákiában, 2004 szeptemberében kezdte meg működését. Központja az Anglia-parkban található Tiszti pavilonban van, a Klapka-tér közelében. Három kara van: a Teológiai, a Gazdaságtudományi és a Tanárképző Kar. A Református Teológiai kar az 1994-ben alapított Calvin János Teológiai Akadémia integrálásával jött létre, a Gazdaságtudományi Kar pedig eredetileg a Corvinus Egyetem kihelyezett kara volt. Jelenlegi rektora Juhász György. Története A szlovákiai magyar nyelvű egyetem létrehozása iránti igény már 1990-ben megjelent, az akkori csehszlovák parlament azonban elvetette Duray Miklós, Sidó Zoltán és Popély Gyula képviselők javaslatát. 1992-ben Bauer Edit indítványát a nyitrai Pedagógiai Főiskolán belüli magyar kar létrehozásáról már a szlovák parlament utasította el. 2001-ben a szlovák kormány a nyitrai Konstantin Filozófus Egyetemen belüli magyar kar létrehozásáról határozott, de ez az elképzelés az egyetem vezetésének ellenállásán bukott meg. Ugyanebben az évben elkezdődött a közgazdaságtudományi oktatás Komáromban a Selye János Egyetemi központban, a budapesti Corvinus Egyetem kihelyezett karaként, a következő évben pedig megkezdődött az informatikai képzés is. A 2002-es parlamenti választások után a Magyar Koalíció Pártja nyomására a Dzurinda-kormány hozzájárult az önálló magyar egyetem létrehozásához (2003-ban szándéknyilatkozatot fogadtak el, majd a parlament is jóváhagyja a tervet). 2004. január 17-én került sor az egyetem alapító ünnepségére a Tiszti pavilon dísztermében, amelyen a magyar és a szlovák oktatási miniszter is részt vett. Az egyetem első rektora Albert Sándor lett. Az egyetemi oktatás 2004 szeptemberében kezdődött 601 hallgatóval. Az egyetem a Tiszti pavilon mellett 2006-ban az Újvár mellett átadott új épülettel is gazdagodott. Karok Gazdaságtudományi Kar Tanárképző Kar Református Teológiai Kar A Tanárképző Kar tanszékei Biológia Tanszék Magyar Nyelv és Irodalom Tanszék Modern Filológiai Tanszék Neveléstudományi Tanszék Óvó- és Tanítóképző Tanszék Szlovák Nyelv és Irodalom Tanszék Történelem Tanszék Szociológia Tanszék Kémia Tanszék A Gazdaságtudományi Kar tanszékei Közgazdaságtan Tanszék Matematika és Informatika Tanszék Idegen Nyelvi és Kommunikációs Tanszék Menedzsment Tanszék Testnevelés Tanszék A Református Teológia Kar tanszékei Ó- és Újszövetségi Tudományok Tanszéke Rendszeres és Gyakorlati Teológiai Tanszék Történeti Tudományok Tanszéke Alkalmazott Tudományok Tanszéke Híres hallgatók Bóna Zoltán – politikus, országgyűlési képviselő Kiss Péntek József – író, rendező, színházigazgató Híres oktatók Alabán Ferenc – irodalomtörténész, irodalomtudós Albert Sándor – az egyetem egykori rektora Fazekas István – költő, műfordító, teológus Forgács Attila – pszichológus Földes Csaba – germán filológus, nyelvész Gazda István – tudománytörténész Gyurgyík László – szociológus H. Nagy Péter – irodalomtörténész, kritikus, szerkesztő Herczeg Pál – református lelkész, teológus Kocsev Miklós – teológus, tanszékvezető Kontra Edit – nyelvész Liszka József – néprajzkutató Peres Imre – teológus, dékánhelyettes Popély Árpád – történész Simon Attila – történész, tanszékvezető Szabó András – irodalomtörténész Szarka László – történész, dékán T. Litovkina Anna – nyelvész Török Tamás – nyelvész Vajda Barnabás – irodalomtörténész, jelenkor-történész Vajda Károly – irodalomtörténész Xeravits Géza – teológus Jegyzetek Források A Selye János Egyetem honlapja